text: Charlotte ville ikke fortælle sine venner om sin hobby
  28 januar 2017 kl. 15.38
  I Haderslev var der i dag Jysk mesterskab i kaninhop. Charlotte Elleby og Rollo stillede sammen op i eliteklassen. 
  Kaninen med navnet Hønsehuset Casino Royal, i daglig tale bare kaldet Rollo, var i dag til Jysk mesterskab i kaninhop i Haderslev.
  - Det fedeste ved at gå til kaninhop, det er, at du får et helt andet forhold til din kanin, end at de bare sidder derhjemme. Det er jo en helt vildt hyggelig ting at gå til, siger Rollos ejer, Charlotte Elleby til TV SYD.
  Charlotte Elleby, kaninhopper: "Nu startede jeg på gymnasiet for nogle år siden. Det første man tænker, det er, skal jeg præsentere min hobby eller skal jeg vente"
  Hun bruger op mod to timer dagligt på sin kaniner, og så tager hun til stævne cirka to gange om måneden.
  - Nu startede jeg på gymnasiet for nogle år siden. Det første man tænker, det er, skal jeg præsentere min hobby eller skal jeg vente, fortæller Charlotte.
  Kaninerne og deres ejere dyster i dag i fire klasser på både lige og krogede baner samt højde- og længdespring. I alt er der 146 kaniner, der stillede til start.
  Rollo skal sammen med sin ejer Charlotte Elleby forcere en bane med forhindringer der en mellem 37 og 50 centimeter, Rollo stiller nemlig op i eliteklassen. Desværre for Rollo får han to fejl på banen.
  - Han er ikke den, der ligger helt oppe i toppen, men han ligger i midten. Det jo dyr, man kan ikke beklage sig over, hvad de gør, for de gør altid deres bedste, siger Charlotte Elleby.
  Heldigvis for Charlotte har hun to kaniner med, og derfor er medaljechancerne ikke helt forsvundet.
  - Jeg håber i hvert fald at få en titel med hjem, men nu må vi se. Det kan man aldrig vide sig sikker på, siger hun.
  
  